LidanRubinov/Halacha-QA huggingface dataset:
שאלה: מקבל הזדמנויות ומסרב לקבלן: לפני הכל ארצה לומר שאני חילוני, אבל מאמין בקב"ה. אני עוקב מקרוב אחרי השאלות ועבודה שלכם ואני מרוצה מהתפקוד והעזרה שאתם נותנים לאנשים. השבוע הייתי בשני ראיונות עבודה שלשניהם התקבלתי ובסוף סירבתי בגלל שיש לי לימודי פסיכומטרי ואני צריך ללמוד, ולצערי הלו"ז ואופי העבודה לא יכולים לאפשר לי למידה יעילה. ללא קשר אני כל הזמן נתקל בקשיים בחיים ופותר אותם בכוחות עצמי ללא עזרה כאשר אני נפגע מהם,ובאמת שאין לי מושג איך אני ממשיך לחיות, ודווקא שדברים טובים קורים ההזדמנות נחמצת ממני בגלל התנגשות של דבר אחר. לא אסתיר את זה, אני פגוע ומרגיש שמישהו רוצה שאסבול בחיים. אני מקבל מתנות אבל מצד שני הן נלקחות ממני. אשמח לעצה בנושא.
תשובה: ברוך בואך. אף שאני לא גורם מקצועי ולא גורם טיפולי שיכול לומר דברים חשובים של ממש בעמדה שאתה נמצא בה, אני יכול לשתף אותך במה שאני למדתי מניסיוני ומהתורה שאני נפגש איתה: הרבה מאוד תלוי בסיפור שאתה מספר לעצמך. מבחינה עובדתית, אדם נפגש בקשיים בחיים. כל אדם. יש השמחים להתמודד אתם לבד. יש השמחים לעזרה ולשותפות של אחרים. אין משהו שהוא "נכון" או "לא נכון". אלו דרכים שונות להתנהל בחיים, ומותר לו לאדם לבחור בכך או לבחור בכך. מבחינה עובדתית, כמעט כל דבר שלנו בחיים מתנגש עם משהו אחר. יש השוקעים בבעיות  יש המאתרים הזדמנויות  יש שבוחרים להיות מוגנים  יש שמעדיפים את הסיכונים. גם כאן, אי אפשר לומר שיש משהו "נכון". יש הכרעה שאתה בוחר לחיות לאורה, ובכל אחת מהדרכים טמונות בשורות גדולות וגם אכזבות גדולות. נכון יהיה אפוא שתיפגש עם עצמך, ותחליט לבחור לעתים באפשרות אחרת, ולחוש מה קורה כאשר אתה בוחר באפשרות האחרת. כשתהיה לך הזדמנות   לא לחשוש, אלא לנצל אותה. לא בגלל שזו הדרך הנכונה, אלא בשל העובדה שזה יזמן לך מצב בו אתה מתנסה בדרך אחרת, ואז תהיינה פרושות בפניך אפשרויות רבות לבחירות בחיים, ותדע טוב יותר מה משמח אותך ומה מביא אותך למצבים טובים יותר. האם אתה יכול ללכת בדרך זו?
שאלה: צום בהריון: אני בהריון בחודש החמישי ובשבוע האחרון חולה בסינוסיטיס ומטופלת בתרופות מתאימות. כמובן מדובר בחולשה, כאבי ראש חזקים ועוד. מה דיני לגבי יום הכיפורים הקרוב?
תשובה: ראשית, שתהיה רפואה שלמה. הדבר הנכון ביותר לעשות הוא לפעול לפי הוראות הרופא. אם אין הוראות מיוחדות - את התרופות ליטול, אך להתחיל לצום כדין, ואם נשברים - מותר לשתות ולאכול כמה שצריך. ושנה טובה
שאלה: מקווה לפני חתונה: בעקבות טיפול בתרופות המחלישות את המערכת החיסונית המערכת החיסונית שלי חלשה מאוד ואני חשופה להדבקות במחלות. אני חוששת לטבול במקווה לפני החתונה מאחר והדבר יכול להזיק לבריאותי. מה ניתן לעשות על מנת שאוכל להתחתן ללא הסכנה שאפגע בבריאותי.
תשובה: לדבר עם הבלנית ולטבול מיד לאחר שמחליפים את המים.
שאלה: זרע לבטלה-איך מתגברים: אני בן 22 ולצערי יוצא לי כל הזמן לחטוא בזרע לבטלה. כל פעם שאני אומר שאני מפסיק בבום אני נופל אחרי תקופה מסויימת. יש שיטה מסויימת איך להפסיק את זה? והאם זה נכון לנסות כל פעם להפסיק ככה בבום או שיש דרכים אחרות בהדרגה מסויימת???
תשובה: לא. אין שיטה מסויימת להפסיק. יש מלחמה שצריך לערוך ביצר הרע. מלחמה שפעמים מצליחים ופעמים נופלים. אולם גם אם ח"ו אדם נופל, אסור לו להתייאש. ולהמשיך לנסות. אתה צריך לדעת שכל פעם שאתה רוצה לחטא ומצליח לעמוד ביצרך אתה מקיים מצוות קדושים תיהיו שהזוהר אומר שהיא עושה נחת רוח לפני ה  יותר ממצוות אחרות. צריך לנסות לראות מדוע אני נופל, ולנסות לברוח מזה. לא להתעסק בחטא, אלא בטהרה ובקדושה. אם יש חשק לחטא, לצאת לרוץ, ללכת לחבר, לא להשאר לבד. לעשות בתורה. ולא להשבר. גם אם נופלים, קמים וממשיכים להלחם. בהצלחה
שאלה: התנדבות בשבתת: הנני מתנדבת במגן דוד אדום. רציתי לשאול,האם מותר לי להתנדב ביום שבת ( ללא שכר) ולהעלות על האמבולנסים כשהם נוסעים לטפל בחולים ניפגעים? מראש נטלי
תשובה: לך מותר להתנדב בשבת במגן דוד בתחנה שבמקום מגורייך. עליך להגיע למשמרת ולחזור ברגל (בתוך תחום שבת) כמובן שפרט לטיפול בפצוע ולנסיעה אליו כל שאר ההלכות נשמרות כרגיל (שבת צניעות וכד ). תזכי למצוות דוד לוי לשאלות דחופות ניתן להתקשר אלי 098987548
שאלה: ברוקולי: האם יכולה בתקופה זו לקנות ברוקולי של סנפרוסט?
שאלה: בשר וחלב בשוגג: לרב אני עומד יום לפני יום הדין וחטאתי חטא חמור ביותר. אני אכלתי קוביית שוקולד חלבית ועשר שניות אחרי זה ממש בשוגג (שכחתי שאסור) הכנסתי לפה שלי חתיכת בשר!!! ותוך כדי שאני אוכל את הבשר אני מרגיש טעם של חלב ונבהלתי ופלטתי ישר הכל. הרב אני ממש מצטער אני ממש בכיתי כי ממש בשר וחלב היו אצלי ביחד בפה והטעמים שלהם התערבו אצלי יום לפני היום הכי חשוב בשנה! יום החתימה!! אני לא יודע מה לעשות למרות שזה היה בשוגג כי שכחתי אני עדיין מרגיש רע עם עצמי, מה לעשות? :)
תשובה: לשואל כח התשובה הוא גדול מאד, וזה עיקר הענין ביום כיפור. עיקרה של התשובה זה חרטה על העבר, קבלה לעתיד ווידוי. מדבריך ניכר שיש חרטה עמוקה על העבר. כמו כן עליך להשתדל להקפיד יותר מכאן ולהבא. וביום כיפור בוידוי תתייחס גם לזה. אם אכן תפעל כך, מובטח לך שה  יסלח לך ויקבל אותך. אפי קיציס
שאלה: בשר וחלב בשוגג: לרב אני עומד יום לפני יום הדין וחטאתי חטא חמור ביותר. אני אכלתי קוביית שוקולד חלבית ועשר שניות אחרי זה ממש בשוגג (שכחתי שאסור) הכנסתי לפה שלי חתיכת בשר!!! ותוך כדי שאני אוכל את הבשר אני מרגיש טעם של חלב ונבהלתי ופלטתי ישר הכל. הרב אני ממש מצטער אני ממש בכיתי כי ממש בשר וחלב היו אצלי ביחד בפה והטעמים שלהם התערבו אצלי יום לפני היום הכי חשוב בשנה! יום החתימה!! אני לא יודע מה לעשות למרות שזה היה בשוגג כי שכחתי אני עדיין מרגיש רע עם עצמי, מה לעשות? :)
תשובה: אתה מתאר היטב את ייסורי התשובה. כשיהודי עובר עבירה ויודע שנפל וחטא עליו להצטער על חטאו, וכך הוא מתעורר לחזרה בתשובה. דע לך שהצער על החטא חשוב שיהיה אך צריך שהיהי קצר, משום שה  הטוב המציא לנו מחילה וכפרה על ידי מתנת התשובה. יום הכיפור מכפר לשבים בתשובה. ומכיוון שאתה רוצה לחזור בתשובה כל השערים פתוחים בפניך. עליך להתחרט, להתוודות, ולקבל על עצמך להשתדל שלא לשוב לזה החטא. ומיד ה  הטוב מוחל על חטאתך. אסור לייסר את נפשך על טעות שנעשתה בשוגג, עליך להמשיך ולשמוח בחלקך שזכית להיות יהודי שמכיר את בוראו, ושה  אוהב אותו כל כך. אל תשכח שה  הוא הדבר הכי טוב בעולם, ואוהב אותנו אהבה אין סופית ורק רוצה בטובתנו. כפי שאנו אומרים בי"ג מידות, על ה : שהוא רחום וחנון, ארך אפים ורב חסד. לפעמים יצר הרע מנסה להפיל אותנו בכך שמונע מאתנו להאמין שיש לנו דרך לחזרה בתשובה, אך דע לך שזה שקר גמור. אם תתחזק בתשובה ותהיה שמח בחלקך, ה  הטוב ימחל את עוונתך. ואולי אפילו העוונות הופכות לזכיות. "לא היו ימים טובים לישראל כחמישה עשר באב ויום הכיפורים". יום כיפור זה יום טוב, יום מלא שמחה ואור, על המתנה הנפלאה שה  נתן לנו. מתנת התשובה. בהצלחה רבה וגמר חתימה טובה, הלל
שאלה: ממלכת הכוזרי:! רציתי לדעת האם ממלכת בכוזרי היתה קיימת והאם כל מה שכתוב בספר הכוזרי של רבי יהודה הלוי אכן קרה.אשמח לתשובה ועוד פרטים על הממלכה הזו.
תשובה: לשואל רבי יהודה הלוי בספרו הסתמך על סיפור אמיתי שקרה מאות שנים לפניו. הוא לקח את הסיפור של התגיירות ממלכת הכוזרים, ובנה עליו את ספרו. הויכוחים והטענות בספר הן כולן חיבור של ריה"ל, בשביל להסביר את עקרונות האמונה היהודית. אבל הרקע ההיסטורי אמיתי. אפי קיציס
שאלה: יום כיפור: ראשית אני מתנצלת אם השאלות שלי יהיו קמת טיפשיות. 1)האם מותר ביום כיפור להישאר עם לק? 2)האם מותר לחדש בגדים ביום כיפור?(או תכשיטים) 3)והאם בכלל מותר לשים תכשיטים? הרב אני מאוד בלחץ מיום כיפור. הלחץ שלי זה לא מהצום כי צום דווקא הולך לי די בקלות,אבל התפילות ושכל הזמן אומרים יום הדין מי יחיה ומי ימות, האם מילאת את התפקיד שלך או לא מאוד מלחיץ אותי ואני לא מסוגלת לבוא ליום כיפור משמחה מה עלי לעשות כדי קצת להירגע? צום קל וגמר חתימה טובה מעיין.
תשובה: לשואלת ביום כיפור צריכים להראות יפה, מתרחצים ומתלבשים יפה לכבוד היום הקדוש. לכן מותר גם להיות עם לק. וכן מותר לחדש בגדים. לעניין תכשיטים אין איסור מפורש. אעפ"כ, יש שנוהגים שלא ללבוש תכשיטים של שבת בגלל אימת היום, (מלבד התכשיטים שלובשת בד"כ בימי חול שמותר). ובעיקר תכשיטי זהב שמזכירים את חטא העגל. כתוב בספרים שהתשובה היא אחת המתנות הנפלאות שנתן לנו ה. בד"כ מי שחוטא נענש. חסד גדול עשה איתנו ה  שאם אנו חוזרים בתשובה הוא מקבל אותנו, ואף עוזר "הבא להיטהר מסייעין בידו". לכן, אין להכנס ללחץ משתק אלא להבין את חומרת היום ולהתמקד בחשבון נפש, בתיקון ובתשובה. ואז, מובטח לנו שה  יקבל אותנו. אפי קיציס
שאלה: חולה מאוד בצום: לכבוד הרב אני נער בן 16 ואני סובל מסחרחורות כבר שנה וחצי ואני בתת משקל אני גובה 1.80 משקל 49 ויש לי בעיה ביום הכיפורים שאני צם למחרת אני מרגיש סחרחורות בחילות חולשה אני רואה שחור שאני קם לא יכול לזוז מהמיטה ואני מקיא לקראת סוף הצום הרופאה היא רוסיה ולא יראת שמיים והיא אמרה לי לא לצום מה אני צריך לעשות? לך
תשובה: לשואל תת משקל חמור הוא סיכון חיים. לכן עליך לאכול ולשתות בצום. אם אפשר, יש לאכול ולשתות "לשיעורין". שתייה לשיעורין הכוונה שכל 9 דקות תשתי מיץ בכמות של "מלוא לוגמיו". כמות זאת היא כמה שנכנס לצד אחד של הפה כשמנפחים את הלחי. כמות זאת היא בד"כ בערך 40 סמ"ק, אבל זאת כמות אישית. לכן תמדדי אותה לפני הצום. אכילה לשיעורין הכוונה שכל 9 דקות אוכלים כמות של 30 סמ"ק (קצת פחות מגודל של קופסת גפרורים קטנה). אז מה עושים? מבררים עם הרופאה כמה בדיוק אתה צריך לאכול ולשתות במהלך היום. כמו כן, האם אפשר להסתפק בשתית מיץ מתוק. עושים בדיוק מה שהרופאה אומרת. אם אפשר לחלק ולאכול לשיעורין - עדיף. אם לא, אם צריך לאכול הרבה בבת אחת, אז כך חייבים לעשות. אפי קיציס
שאלה: יום כיפור: בס ד ערב טוב, אשמח אם תענה לי על כמה שאלות בנוגע ליום כיפור. 1. האם מותר למרוח וזלין ( משחה ליובש לשפתיים)? 2. האם מותר להוריד את השעון יד בלילה ולענוד אותו שוב בבוקר?
תשובה: לשואלת יש בעיה למרוח משחה בשבת וביום כיפור. יש להעדיף משהו נוזלי כגון שמן זית, או לדלל מראש את הוזלין לפני החג. חומר נוזלי מותר למרוח גם ביום כיפור. אפי קיציס
שאלה: שאלה דחופה ליום הכיפורים: אם אני צם ברמדאן זה מהווה תחליף ליום הכיפורים? על תשובתך וגמר חתימה טובה.
תשובה: לא, כמובן (אין שום עניין לצום ברמאדאן, וביום הכיפורים מצווה לצום, כאשר נצטוונו ע"י משה מפי הגבורה).
שאלה: נגיעה בבנים עיווירים ולקויי ראיה: ערב טוב!! אנחנו שתי בנות(צהלה ותהילה)שעושות שנה שניה שירות לאומי בבית חינוך עיוורים בירושלים. (שנה ראשונה עשינו במקומות אחרים) החניכים שלנו הם או עיוורים לגמרי או לקוי ראיה. הבית חינוך מתחלק לשתיים-בית ספר ופנימיה. עכשיו בבית הספר רובם מסתדרים כרגיל,אבל הרבה פעמים אנחנו יוצאים לשכונה ליד או לפארק משחקים וצריך ללווה אותם כמעט צמוד,כיוון שהם לא הכי זוכרים את הדרך. אז השאלה ההלכתית-האם מותר ליגוע בבנים עיוורים לצורך הכוונה,עזרה וליווי?למרות שהם מעל גיל 13? (ולקחת בחשבון שמי שזקוק להכוונה וליווי צמוד,בדר"כ רמתו השכלית מתחת לגיל 13) מאוד חשוב לנו העניין הזה. המון וצום מועיל
תשובה: לכם אני חושב שאת השאלה צריך להפנות לרב של בית חינוך עיורים או לרב הפוסק שלכן בשירות הלאומי. אם אין כזה אז בינתיים זו תשובתי - מותר לגעת וצריך להשתדל לגעת על ידי בגד ככל שניתן. אם מתחילים להתעורר רגשות קרבה (זכרו שאצל העיור חוש המישוש מפותח יותר ולכן הם רגישים יותר) צריך להפסיק מיד ולגעת באצמעות דבר אחר תזכו למצוות דוד לוי 098987548
שאלה: נגיעה בבנים עיוורים ולקויי ראיה: ערב טוב!! אנחנו שתי בנות(צהלה ותהילה)שעושות שנה שניה שירות לאומי בבית חינוך עיוורים בירושלים. (שנה ראשונה עשינו במקומות אחרים) החניכים שלנו הם או עיוורים לגמרי או לקוי ראיה. הבית חינוך מתחלק לשתיים-בית ספר ופנימיה. עכשיו בבית הספר רובם מסתדרים כרגיל,אבל הרבה פעמים אנחנו יוצאים לשכונה ליד או לפארק משחקים וצריך ללווה אותם כמעט צמוד,כיוון שהם לא הכי זוכרים את הדרך. אז השאלה ההלכתית-האם מותר ליגוע בבנים עיוורים לצורך הכוונה,עזרה וליווי?למרות שהם מעל גיל 13? (ולקחת בחשבון שמי שזקוק להכוונה וליווי צמוד,בדר"כ רמתו השכלית מתחת לגיל 13) מאוד חשוב לנו העניין הזה. המון וצום מועיל
תשובה: לשואלת נגיעה של חיבה אסורה מן התורה. נגיעה סתמית, מעיקר הדין אין בה איסור. אבל הבעיה היא שהגבול לא תמיד ברור. לכן בד"כ אנו אוסרים גם נגיעה אקראית. אבל כשיש צורך, כגון בשעת טיפול רפואי מותר. וכן כאשר מישהו עלול להפגע, כגון שמישהו שאינו מבין הושיט יד ללחיצה, יש מתירים. כאשר מדובר על נגיעה ממושכת, זה כבר עלול להיות יותר בעייתי. (אוסיף ואומר שדווקא כאשר הגיל הוא מעל 13, והרמה השכלית מתחת לזה, הבעיה לפעמים גדולה יותר, כיון שאין הבנה למצב ויש פחות מעצורים וכבוד.) כאן את מדברת על צורך בהכוונה של עיוור, אבל לא מדובר על ארוע אקראי אלא על ארוע מתמשך שקורה פעמים רבות. לכן, אם זה דרך הבגדים, למשל בהנחת יד על הכתף או על השרוול שבזרוע, או שאת אוחזת בזרוע שלו, זה מותר. אם מדובר על מגע ישיר יד ביד, זה כבר יותר בעייתי, ולכן צריך שזה לא יהיה קבוע אלא באקראי. כל זה תלוי כמובן ביחס של הנערים, שהוא יחס מכבד והם לא מנסים שום דבר. אפי קיציס
שאלה: יום כיפור: בקיצור שולחן ערוך של הרב עובדיה יוסף שליט"א הרב כותב בסימן תרד א הרב כותב שמי שעושה מלאכה בערב יום כיפור אינו רואה ברכה לעולם מאותה מלאכה. האם מלאכה זו כוללת בתוכה איסור לכתוב בערב יום הכיפורים? והאם מותר לכתוב דבר שאינו בהכרח לדבר מצווה? אילו עוד מלאכות כלולות באיסור זה?
תשובה: בדין זה, אין הכוונה למלאכה במובן של שבת או יום טוב, אלא מלאכה במובן של הליכה לעבודה. מותר בהחלט לכתוב בערב יום הכיפורים וכדו. וחתימה טובה
שאלה: אח ואחות: ברצוני לשאול האם יש איסור נגיעה בין אחים? ומה המקור לאיסור? האם אח צריך לשמור נגיעה ( לא לחבק, או אפילו לא ללחוץ יד ) מאחותו הגדולה?
תשובה: יש על כך דעות שונות. ברמב"ם אכן משמע שזה דבר מגונה, אולם ראשונים אחרים לא כתבו כך.
שאלה: קרש חיתוך חלבי: קרש חיתוך חלבי שחתכו עליו עוף קר.
תשובה: בשל עומס על הרבנים המשיבים בערב החג אנו ממליצים להשתמש בסימולטור הכשרות באם לא קבלת מענה ניתן ליצור קשר עם מוקד ההלכה 02-6569352
שאלה: מחילה לפני כיפור: חברה שלי פגועה קשה מחברה אחרת, היא הלכה אליה מספר פעמים בכדי לקבוע איתה לדבר והיא כל פעם דחתה אותה. ערב יום כיפר,ואני יודעת שהמצב עדיין לא נפתר והחברתי סוחבת עליה עול פגיע קשה של שנה. של הלבנה ברבים זלזול וצניות,לצד המילים שהיא לוקחת קשה ושצוחקים איתה מה לעשות?? היא פגועה קשה. עליה שוב לחזור לחברה?? אני כבר לא יכולה לראות אותה במצבה היא בקטנות עצומה וקשה לה מה לעשות??? אני לא יודעת איך אפשר בכלל להכנס ליום הדין ולהקפיד על מישהו? איך אני עוזרת לה?? ה יברך אתכם.
תשובה: לא ברור מתוך השאלה הכואבת את מי את רוצה לגאול ממצוקתה. מותר לחברה הפגועה שלך להיות פגועה כל עוד לא ריצו אותה כראוי  וכדאי דווקא ליזום כי הפוגעת תעשה את שאלה, כי זו השאלה הגדולה - איך אפשר בכלל להיכנס ליום הכיפורים בלי לרצות את חברו? אלא אם כן יש דבר מה שלא הבנתי נכון. ושנה טובה
שאלה: האם להעיר לחבר: לרב. אתמול השתתפתי בחתונת בנו של חבר ילדות : ישבנו אני ועוד שני חברי ילדות אחרים נשותינו עוד מספר אנשים סביב אותו שולחן. במהלך הערב אבי החתן ( חברי מילדות ) תפש "על חם" אורח שלא הוזמן לחתונה וישב וסעד על שולחננו. ( מן הסתם אדם עני ) השולחן מיועד ל 12 אנשים ואנחנו היינו 13 אנשים. חברי הנו קפדן והשולחנות תוכננו "על המילימטר" חברי העיר לו בפני כולם, ובסופו של דבר גירש אותו. המבוכה הייתה קשה, וכולנו ( כולל אני ) שתקנו. לא נראה היה לי להעיר לו ביום חתונת בנו. אציין ששלושת חבריי הנם חילונים "חרדים" ואני בעל תשובה מזה שנים רבות. המקרה, שהזכיר לי את הסיפור הידוע על קמצא ובר קמצא, היה ערב לפני ערב יום הכיפורים, והוא מציק לי מאד. באחד מערבי חול המועד הקרוב אותם חברים יתארחו אצלי. שאלתי היא האם להעיר (להטיף) לו ליד כולם או בארבע עיניים או בכלל לא? אני חושש שאם אעיר לו הדבר יפגע בחברותנו כי בהכירי אותו שנים רבות הוא אדם בהחלט חיובי. לרב.
תשובה: השאלה היא כמובן מאוד רגישה. אין לה תשובה אחת, כיוון שהיא שונה מאדם לאדם, מסיטואציה לסיטואציה, ויש כל כך הרבה מצבים ותגובות ואפשרויות שאי אפשר לדעת מראש מה יתחולל במקום בו תעסוק בכך. מה אפוא נכון לעשות במצבי ספק אלה? אני דבק מאוד במהלך שאני מכנה בשם "ריקוד", לאמור: מנסים בעדינות. מנסים בעדינות להזכיר את האירוע שהיה, ורואים איך הוא מגיב. אם בכעס   אי אפשר לרקוד ביחד. אם אתה מצליח לשאול אותו קודם כל איך הוא הרגיש שהדבר קרה, ואתה מקשיב לו באמת ובאמפתיה   והוא נענה לך, מתקדמים לצעד הבא, ושואלים האם הוא לפעמים חושב שהוא היה יכול לעשות אחרת, וכדו. כך בוחנים כל הזמן את התגובות שלו, ולא מטיחים דברי תוכחה, אלא מדברים בעדינות ובזהירות. בוחנים את התגובות של הצד השני. האם אתה יכול ללכת בדרך זו? וחג שמח
שאלה: כיפור: מותר להמר לפני כניסת כיפור שהמשחק עצמו מתבצע באיפור עצמו ובלי שום קשר לדעת מה הסתיים להמשיך את הצום כרגיל??
תשובה: מבחינה הלכתית, יכול להיות שמותר. אבל - האם זה הדבר המתאים לחשוב עליו ביום הכיפורים? שנה טובה
שאלה: אמונה בה : אני לומדת בתיכון באולפנה דתית בראשון לציון, ובזמן האחרון האמונה שלי בה יותר ויותר פוחתת לכן השאלה שלי היא - האם אני צריכה יכולה לספר למישהו מסביבי (חברות, מורים, ראש האולפנה.) בעניין או לשמור את העניין בסוד? -האם הפרעה בעיה נפשית יכולה להפריע להתעסקות בעבודת ה? - האם אדם לא מאמין בה, צריך בכל זאת להתפלל ביוה"כפ? ואם כן זה לא תפילה לבטלה או דברים מהסוג הזה? - אדם שלא מאמין בה נחשב לאדם חילוני? ב מראש ובברכת גמר חתימה טובה שירה (שם בדוי)
תשובה: אני מבין היטב את ההתלבטות שאת נמצאת בתוכה. אמונה בד  אינה גיבנת או תוספת חיצונית לחיים. היא נוגעת בכל החיים כולם. כמו התאהבות. ממילא, כשהיא קיימת היא ממלאת את הנפש אורה. כשהיא מסתבכת בכבליה   עולות שאלות רבות של זהות, קשר, דביקות וכדו. לא זו בלבד, אלא שאת נמצאת בגיל בו בכלל דברים משתנים בכל הנושאים ובכל ההקשרים. אמונה שכוחה היה יפה בגיל צעיר יותר   אינה מחזיקה מעמד ללא המראה למעלה, עומקים חדשים, תשוקה וקירבת אלוקים, ובלי זה   אין הרבה מאוד יכולת לעמוד במקום. הרעיון לדבר עם מישהו על כך הוא רעיון טוב, כאשר מדובר במישהו או מישהי שאת חשה שאת יכולה לתת בו אמון, וכן שאת משערת שהוא יוכל לפתוח בפנייך שערים חדשים. לא לגעור בך, לא להפיל עלייך רגשות אשמה, אלא מישהו שיפתח בפנייך עולמות חדשים. בוודאי שהפרעה נפשית יכולה להשפיע. היא משפיעה על הכל. אולם לא ברור מתוך מכתבך למה את הולכת לכיוון של הפרעה נפשית. לגבי תפילה ביום הכיפורים או קיום מצוות בכלל: האמונה אינה שחור ולבן. היא רצף של חיים. אם אני מבין נכון, את מתארת מצב בו את נמצאת על הרצף   לא מאמינה מוחלטת ולא כופרת. ככזו, המצוות מאוד קשורות בך ואת בהן. הן יכולות להיות הזדמנות והזמנה למפגש מחודש עם האמונה, ברמות הרבה יותר גבוהות. אדרבא, חלק מהתפילה יכול להיות פניה לריבונו של עולם לחידוש הברית והקשר, ולבקשת סיוע בחיפוש המעמיק שלך. ושנה טובה
שאלה: תפילין: 1)האם מומלץ לקנות תפילין מתפילין.? 2)האם כדאי להשקיע בתפילין 6000 שקל (כמובן שיש לי את היכולת)? 3)אני רוצה להשקיע במצוות תפילין וראיתי בערוץ הידברות שמןכרים תפילין ב3000 במקום 6000 כדי לזכות את הרבים האם זה הגיוני להוריד את המחיר בחצי כגי לזכות את הרבים או שהתפילין לא כל כך מהודרות והאם עדיף לקנות מהם או.? 4)מה המקור לרצעות תפילין שחורות משני הצדדים?
תשובה: א. אני מעדיף שלא להפוך את האתר הזה למקום פרסומי, אולם המקום שכתבת הוא אחד המקומות הטובים ביותר לתפילין. ב. איני יודע לומר דבר על המחירים. שווה להשקיע בקניית תפילין ממקור מוסמך וטוב, אולם איני יודע לומר כמה הם צריכים לעלות. ג. אין לי מושג האם התפילין שם זולות יותר כי הן פחות טובות, או בשל העובדה שהן מסו ות. ד. יש דיון ארוך על כך בפוסקים. אני מעתיק את הפתיחה לדיון כזה מדברים שכתב רב אחר: "המקור לעניין זה הוא הרמב"ם בהלכות תפילין פ"ג הי"ד: "הרצועות של תפילין, בין של ראש בין של יד, פניהם החיצונים שחורים, וזו הלכה למשה מסיני. אבל אחורי הרצועות, הואיל ומבפנים הן, אם היו ירוקות או לבנות - כשרות, אדומות לא יעשה שמא תהפך הרצועה וגנאי הוא לו. ולא יהיה אחורי הרצועה לעולם אלא כעין הקציצה, אם ירוקה - ירוקין, ואם לבנה - לבנים. ונוי הוא לתפילין שיהיו כולן שחורות, הקציצה והרצועה כולה". הרמב"ם קובע שמצד ההלכה ה קציצה, הבית של התפילין, אינו חייב להיות שחור (דין זה שנוי במחלוקת), ואילו הרצועה חייבת להיות שחורה בצידה החיצוני, ואילו מצידה הפנימי עליה להיות בצבע הקציצה. זוהי ההלכה, והרמב"ם מוסיף שהדבר יפה יותר אם גם הקציצה וגם אחורי הרצועה יהיו שחורים (כך פירשו את המשפט האחרון רבינו מנוח על הרמב"ם והבית יוסף באו"ח סימן לג)".
שאלה: טומאה וסכנה של תקשורים: היי בבקשה תעזרו אני כבר לא יודעת מה לעשות. עסקתי שנים בתורות המזרח ובגלל האינטרנט הגעתי לכול מיני תקשורים עם ישיות אור וכו. בוא נגיד שעכשוו אני יודעת במאה אחוז שתקשור וישויות אור הם כוחות טומאה! הבנתי את זה אחרי שנפלתי קשות. לא ידעתי לפני זה שאסור כי זה ידועני וכוחות טומאה. עכשוו גם אני יודעת שריקי אסור כי זה כוחות טומאה. גם שאסור לתעסק בחייזרים ודברים כאלה כי זה כוחות טומאה. אני גם שמעתי מרבנים על שס חיצוניים והקליפות שזה כוחות טומאה. הקטע הוא שאני חושבת שעוד לא נפל האסימון לרבנים להבין שהעניינים האלה הם אחד האיומים הכי נוראיים על הקדושה. ישמור אלוהים היום ילדים רואים סרטים מצויירים עם חייזרים(חייזרים זה מילה אחרת לשדים. המילה שונתה במאה 20.) זה כאלו להכין את נפשם לטומאה? לילדים?!?! גם יש הרבה ספרי תקשור, וכוכך הרבה חילוניים רוחנים שפשוט נופלים לזה. יש כוכך הרבה הילרים ומטפלים מרחוק שמשתמשים בכוחות טומאה?!?! גם למה כוכך הרבה אנשים מתקשרים פתאום?? גם כוכך הרבה תוכניות טלויזה על חייזרים(שדים)? עכשוו מה שמצער אותי הוא שאני הבחנתי בזה כי היה לי למה להשוות, היתי פעם דתיה אז אני יודעת מזה אור התורה והקדושה והם לא. החילוניים לא יודעים, אן להם למה להשוות. יש המון אור ואהבה בתקשור ובישיות אור אבל הבעיה היא שכשאן למה להשוות לא יודעים שזה לא אור התורה זה לא הקדושה. גם תאמת התורה לא קלה,לא קל להיות אדם דתי. יותר קל להיות חיובי ושמח באור המזוייף של הכוחות האלו, כי החיים לא קלים. ומה עוד מצער שבזמן שהם חיוביים ומלאים אהבה ושמחה הם צוברים חטאים!! וככה יוצא שיהודים מתרחקים מהקדוש ברוכו. וכנראה זה מה שכוחות הטומאה רוצים לרחיק מהקדושה. אבל אלה שנופלים לא יודעים. הם לא יודעים. וזה כוכך מצער. מרגיש לי סכנה גדולה. גם מה דרך עיתונים ואינטרנט הופכים את הדברים הנוראיים האלה לנורמלים ואז זה גם נכנס לציבור הדתי. דוגמה בהידברות עש מאמרים על מזלות!?!?!?! כתוב לא תנחש וכותבים דברים על מזל שור וטלה וכו?!?!?!. אז מצער אותי שהדברים האלה נוגסים גם בציבור הדתי כי זה בעיתון. ממש מחריד אותי. אני גם כול הזמן דואגת מה יהיה על ישראל? מה יהיה על התורה? למה הרבנות לא יוצאת בהבהסברה על דברים האלה לחילוניים? המצב כוכך חמור.מה עושים?? גם מה אני יכולה לעשות כדי לעשות תיקון על העיסוק בדברים האלה בעבר? אני רוצה לשאול מקובל מה לעשות? אני חוזרת בתשובה ומרגישה שזה לא מספיק? בבקשה תשובה
תשובה: אני מבין היטב את הכאב שאת מתארת, ומפרסם את הדברים כפי שהם. ומצרף להם גם עצה שאני חושב שהיא טובה: את החושך לא מגרשים במקלות. מגרשים אותו על ידי זה שמדליקים אור. על כן, נראה לי שנכון יותר להדליק אור מאשר להילחם בכוחות הטומאה שאת מדברת עליהם. כל מי שידליק את אור המוסר וההתנהגות האתית מכוחה של תורת ישראל, כל מי שידליק את אור האמונה והדביקות בריבונו של עולם, כל מי שיביא ברכה לעולם בכיוון זה   יפעל למעשה נגד הכוחות הרעים עליהם את מדברת. המאבק בהליכה אחר כוחות רוחנים מדומים יצליח כאשר האמונה וההלכה יהיו מזוהים עם עשיית הטוב, ההתנהגות המוסרית, הרגישות, הקדושה, התפילה הכנה, השמחה וכדו. זו הדרך בה יש סיכוי גדול יותר מאשר כל ניסיון להילחם ישירות נגד כוחות טומאה. האם את יכולה ללכת בדרך זו?
שאלה: החרמת חתונה מצד האם: כבוד הרב אני בעל תשובה ואני בן 22. אני מגיע מרקע של משפחה חילונייה גמורה, וסיבות ההתחזקות אינן קשורות לשאלתי כך שאדלג על כך. ההורים שלי גרושים, ולצערי אין לי קשר עם אבי (ניסיתי ליצור עמו קשר אחרי נתק של שנים, אך לצערי הוא מרוכז בבת זוגתו ו"שוכח" מילדיו יש לי אח גדול שבקשר רופף עמו ). כך שלפי זאת, אני בקשר אך ורק עם אמא שלי. אמא שלי מאוד נגד חזרה בתשובה, וממש נגד הקהילה הדתית באופן שפשוט מגעיל אותי השמצות, לשון הרע, וכדומה. עכשיו אמא שלי החליטה אחרי שאמרתי לה שאני מתכוון בעז"ה להתחתן בגין צעיר (בשבילי) - 23-24 והיא אמרה שהיא תסרב להגיע לחתונה ותחרים אותה מאחר "ואני לא אתן לך יד להרוס את החיים שלך". עכשיו כל זאת מצער אותי משום שיש את החלק הכי חשוב, לכבד את אימך ואת אביך, ואבא אין לי, ואמא שלי לא תתכוון להגיע לחתונה כשבעז"ה אתחתן, מאחר ומבחינתה אני צריך להתחתן אחרי גיל 30-35 כמו שאופייני אצל חילוניים, ולחזור בשאלה, וזה פשוט גורם לי לתהות מה אני אמור לעשות, וכיצד לנהוג. מאחר שבציבור דתי - חרדי להתחתן בגיל 30 זה לא הכי מקובל מעבר לכך שאני רוצה כבר להקים משפחה, וגם זה נחשב לגיל מאוד מבוגר, אנא תשובתך לנושא זה.
תשובה: לשואל קראתי בעיון את שאלתך. אנסה להעלות כמה דברים שעלו בראשי ואקווה שיעזרו לך קצת. א. אתה צריך להתחתן מתי שנראה לך שמתאים לך להתחתן. לא מתי שמקובל בחברה שאתה נמצא בה עכשיו או היית בה קודם, ולא בזמן שאמא רוצה. אתה צריך לשקול האם אתה בשל להתחתן, ואם כן, לך על זה. אינני יודע באיזה שלב אתה, אבל צריך לזכור שחזרה בתשובה זה תהליך, ועליך להיות בטוח שאתה מגובש ויודע שזה מקומך. ב. אם יש רב שמלווה אותך בתהליך, כדאי להתייעץ איתו. אם אין, כדאי למצוא מישהו שיוכל ללוות אותך ולייעץ לגבי הקצב, התהליך, וכן איך להתמודד עם הסביבה, למשל עם אמא. ג. אני בהחלט מסכים שגיל 23-24 הוא סביר לחתונה, (בטח שיותר מאשר 35) אבל כאמור זה עניין אישי. ד. אם הבנתי אותך נכון, לא מדובר על מישהי מסויימת כרגע, אלא על הצהרת כוונות עקרונית של אמא. נראה לי שכאשר יגיעו הדברים לצד המעשי, כלומר כשתכיר בחורה ותבוא איתה לאמא ותגיד לה עם זאת אני רוצה להתחתן, היחס יהיה אחר. ה. ככלל צריך לדעת שלמרות שכיבוד הורים הוא חשוב מאד, אי אפשר לנהל על פיו את החיים האישיים שלנו. כלומר אדם שרוצה לשנות את אורחות חייו, להתחתן וכד, והוריו אינם מסכימים, הוא לא צריך לשמוע בקולם. הוא לא צריך לנהל את חייו ע"פ מה שהם אוהבים או לא. הוא כן צריך לכבד אותם אבל ללכת בדרכו. אלו כמה הערות. תראה מה מתוכם מתאים לך. אפי קיציס
שאלה: התרת נדרים: עוד לפני ראש השנה עשיתי התרת נדרים בפני רב ובחדר היו עוד ארבעה אנשים(אני חושב שהם היו התלמידים שלו והעוזר שלו). ההתרה הייתה לנדרים שזכרתי וגם כאלה שלר זכרתי, ובסוף הרב אמר לי שהנדרים הותרו. סיפרתי על הנדרים שזכרתי, אבל אחרי שיצאתי חשבתי שאולי לא פירטתי מספיק. האם אני צריך לעשות שוב התרת נדרים?
תשובה: ראשית, למה לנדור? יותר טוב שלא תידור משתידור. תקופה ארוכה בכלל לא התירו נדרים ואפילו לא אמרו כל נידרי. נדר מתירים כאשר יש סיבה ומציאות שאם היית יודע לא היית נודר. לגבי נדרים שאינך זוכר הרי שהתרת הנדרים מספקת, לגבי נדרים שהינך זוכר יש להתירם ויש בזה חילוקי הלכות כיצד לעשות. תחזור לאותו רב וספר לו על הנדרים שנזכרת בהם, אם אינם נדרים מדאוריתא הרי שאין צורך להתירם שוב ואם הם נדרים מדאורייתא, תחזור ותעשה להם התרה. מועדים לשמחה, חיים רטיג ישיבת בינות רעננה.
שאלה: שבת בבית מחלל: רציתי לדעת האם מותר לאדם שומר שבת להתארח ביום שבת במקום שמחלל שבת וישנה אפשרות שבשולחן שבת יהיה חילול במהלך הקידוש והסעודה (כגון: טלפונים, מצלמות וכו )? (בהנחה שאין בעיה עם האוכל) ד
תשובה: לך שאלתך מורכב מאד והתשובה אליה שונה באופן קיצוני במצבים שונים - יש מצבים בהם הוא צריך ליד השולחן לזעוק את זעקת השבת ולמנוע מהם לחלל אותה עד שיפסיקו או שיכו אותו מכות נמרצות. יש מצבים בהם מותר לו להיות שם בשקט ולהתעלם ממה שקורה שם. ההבדל הוא בעיקר במקום ובאנשים סביבו (כולל אצל מי בדיוק הוא מתארח) לכן, כדי לקבל תשובה מדויקת למקרה שלך - תתקשר אלי הביתה 098987548 תזכה לשנים רבות נעימות וטובות דוד לוי